1963



Események 
 március 21. – Hivatalosan bezárják az Alcatraz börtönszigetet.
 április 5. – Forró drótot létesítenek a Fehér Ház és a Kreml között.
 április 7. – A jugoszláv szövetségi parlament elfogadja az ország második alkotmányát, amely Jugoszláviát föderatív szocialista köztársasággá nyilvánítja.
 április 8. – Román–kínai kereskedelmi egyezmény megkötése.
 április 11. – XXIII. János pápa kiadja a „Pacem in terris” (Békét a földön) kezdetű szociális enciklikát, melynek témája a béke és az emberi jogok.
 május 29–30. – Csehszlovákia Kommunista Pártja (CSKP) Központi Bizottsága dönt a gazdaságpolitika korrekciójáról, felülvizsgálva néhány voluntarista döntést.
 június 23. – John Fitzgerald Kennedy amerikai elnök németországi látogatása során kijelenti: „Berlini vagyok!”
 június 30. – Jugoszláviában a Tito utáni első kormányfő Petar Stambolić.
 július 15–25. – Az USA, az Egyesült Királyság és a Szovjetunió aláírják a légkörben, a világűrben és a víz alatt történő atomrobbantásokat betiltó szerződést.
 július 16. – Balatonfüreden felavatják Európa első viziszinpadát. 
 július 26. – Súlyos károkkal járó földrengés a jugoszláviai Szkopjéban. (A macedón főváros 80%-a romba dől.)
 augusztus 5. – Szovjet–brit–amerikai szerződés aláírása Moszkvában a légkörben, a világűrben és a víz alatt végzett nukleáris fegyverkísérletek tilalmáról.
 augusztus 20. – A Szabolcs-Szatmár megyei Aporliget rákapcsolódik az országos elektromos hálózatra, ezzel hetvenkilenc év után befejeződik Magyarország villamosítása, az áramszolgáltatás minden településen elérhető.
 augusztus 22. – A CSKP központi lapja, a Rudé právo tájékoztatást tesz közzé az 1949-54 közötti időszak politikai pereiről.
 augusztus 28. – Martin Luther King elmondja Van egy álmom… kezdetű beszédét.
 szeptember 9–12. – Kádár János Jugoszláviában.
 szeptember 18–22. – Josip Broz Tito látogatása az USA-ban.
 szeptember 20. – Csehszlovákiában a sztálinista politika exponensét, Viliam Široký-t leváltják kormányfői tisztségéből, utóda Jozef Lenárt.
 október 10. – Életbe lép az atomrobbantási kísérletek betiltását tartalmazó szerződés.
 október 22–23. – A „Big Lift” fedőnév alatt végrehajtott hadgyakorlat során 14 500 amerikai katonát szállítanak repülőgépen az USA-ból az NSZK-ba, az Egyesült Államok azon képességének demonstrálására, hogy szükséghelyzetben gyorsan meg tudja erősíteni a NATO–erőket Európában.
 november 22.
 Merénylet John Fitzgerald Kennedy, az Egyesült Államok 35. elnöke ellen Dallasban (Texas). (A hivatalos verzió szerint Lee Harvey Oswald lőtte le.)
 Lyndon B. Johnson veszi át az Egyesült Államok elnöki hivatalát.
 november 24.
 Lyndon B. Johnson nyilatkozatban fejezi ki szándékát, miszerint folytatja a Dél-Vietnámnak adott katonai és gazdasági segítségnyújtást
 A világ első élő, egyenes adású televíziós gyilkossága, amikor Jack Ruby lelőtte Lee Harvey Oswaldot.
 november 25. – Jacqueline Kennedy meggyújtja a John F. Kennedy örökmécsesének lángját az elnök temetési szertartásának végeztével.
 november 30. – Budapesten átadják az első gyalogos aluljárót az Astoriánál.
 december 12. – Kenya elnyerte függetlenségét az Egyesült Királyságtól.
 december 18–19. – A CSKP KB felülvizsgálja a szlovákiai „burzsoá nacionalizmussal” kapcsolatos téziseket, de nem intézkedik a koncepciós perek kivitelezőinek felelősségre vonásáról és áldozataik rehabilitálásáról.
 december 30. – VI. Pál pápa kinevezi Krakkó érsekévé Karol Wojtyła krakkói segédpüspököt. (A kommunista hatóságok jóváhagyták a kinevezését, mert úgy ítélték meg, hogy nem foglalkozik politikával.)
Határozatlan dátumú események
 az év folyamán – Az első sikeres tüdőátültetés. (A transzplantáció az amerikai James Hardy nevéhez fűződik.)

Az év témái

Államok vezetőinek listája 1963-ban

1963 a filmművészetben

1963 az irodalomban 
 Bohumil Hrabal: Perlička na dně (Gyöngyöcske a mélyben)
 Ladislav Fuks: Pan Theodor Mundstock (Mundstock úr)
 Fábry Zoltán: Harmadvirágzás

1963 a zenében

Fontosabb külföldi albumok 

 The Beatles: Please Please Me, With the Beatles
 Bob Dylan: The Freewheelin’ Bob Dylan
 The Beach Boys: Surfin’ U.S.A., Surfer Girl, Little Deuce Coupe

1963 a tudományban 
 Valentyina Tyereskova, a világ első női űrhajósa Föld körüli pályára áll a Vosztok–6 űrhajóval
 A Ganz-Mávag elkezdte a V43 sorozatszámú villanymozdonyok gyártását,  szilícium egyenirányító felhasználásával, külföldi licence alapján.

1963 a légi közlekedésben

1963 a vasúti közlekedésben

1963 a sportban 
 Jim Clark nyeri a Formula–1-es világbajnokságot a Lotus csapattal.
 december 1. – Ghána először nyeri meg az Afrikai Nemzetek Kupáját.
 Imperiál megnyeri a 41. Magyar Derby-t
 A Ferencváros nyeri az NB1-et. Ez a klub 18. bajnoki címe. Az év őszén egyfordulós bajnokságot rendeztek 1963-as őszi NB1 melyet a Győri Vasas ETO nyert, ez a klub első bajnoki címe.

1963 a televízióban
november 23-án mutatták be először a Doctor Who sorozatot, ami jelenleg a leghosszabb ideje futó sci-fi sorozat. Továbbá ez a legrégebbi élőszereplős időutazós tévésorozat.

1963 a jogalkotásban

Születések 
 január 4. – Till Lindemann, a Rammstein nevű német zenekar énekese
 január 13. – Tóth Lajos, animációs tervező
 január 18. – Jakupcsek Gabriella, magyar újságíró, tv-riporter
 január 26. – José Mourinho, portugál labdarúgóedző
 január 30. – Thomas Brezina, osztrák ifjúsági író
 február 9. – Brian Greene, fizikus, tudományos ismeretterjesztő író
 február 17. – Michael Jordan, amerikai kosárlabdázó
 március 1. – Thomas Anders, német énekes, a Modern Talking egykori tagja
 március 20. – David Thewlis, angol színész
 március 21. – Ronald Koeman, holland labdarúgó, edző
 március 27. 
 Quentin Tarantino, amerikai filmrendező
 Xuxa, Braziliai zongorista, színésznő
 április 2. – Kún Csaba, a Ghymes együttes billentyűse († 2020)
 április 7. – Bogdán János tanár, a Gandhi Gimnázium igazgatója, a Roma Polgárjogi Alapítvány alapító tagja († 1999)
 április 13. – Garri Kaszparov, orosz sakkvilágbajnok, politikus
 április 16. – Gesztesi Károly, magyar színész, szinkronszínész († 2020)
 május 5. – Prince Ital Joe, dominikai születésű, amerikai rapper († 2001)
 május 11. – Natasha Richardson, angol színésznő († 2009)
 május 25. – Anne Consigny, francia filmszínésznő
 május 31. – Orbán Viktor, magyar politikus, miniszterelnök
 június 9. – Johnny Depp, amerikai színész
 június 10. – Jeanne Tripplehorn, Amerikai színésznő
 június 25. – George Michael, angol énekes-dalszerző († 2016)
 június 30. - Rose Christiane Raponda gaboni politikus, Gabon volt miniszterelnöke
 július 5. – Edie Falco amerikai színésznő
 július 17. – John Ventimiglia amerikai színész
 július 22. – Emilio Butragueño, spanyol labdarúgó
 augusztus 1. – Coolio amerikai rapper, színész, producer († 2022)
 augusztus 3. – James Hetfield, a Metallica frontembere
 augusztus 6. – Kevin David Mitnick, amerikai biztonsági szakember és író
 augusztus 9. – Whitney Houston, amerikai énekesnő († 2012)
 augusztus 11. – Bada Tibor, festőművész, költő, előadóművész († 2006)
 augusztus 22. – Tori Amos, amerikai zongorista, énekesnő, producer
 augusztus 25. – Miro Cerar, szlovén miniszterelnök
 szeptember 1. – Kropkó Péter, triatlonista
 szeptember 4. – John Vanbiesbrouck, amerikai jégkorongozó
 szeptember 6. – Kiprich József, válogatott  labdarúgó, edző
 szeptember 22. – Kurucz Péter, újságíró, főszerkesztő–műsorvezető
 szeptember 29. – Dezsőffy Rajz Katalin, magyar szinkronrendező
 október 10. – Kiss Ottó, költő, író
 október 14. – Németh Zsolt, magyar közgazdász, országgyűlési képviselő
 október 19. – Laurent belga királyi herceg, II. Albert belga király második fia
 október 28. – Eros Ramazzotti, olasz énekes
 november 1. – Borbély Szilárd költő, író, irodalomtörténész († 2014)
 november 17. – Bács Kati, magyar színésznő
 november 19. – Peter Schmeichel, dán futballkapus
 december 3. – Romsics Imre, a kalocsai Viski Károly Múzeum igazgatója
 december 18. – Brad Pitt, amerikai filmszínész
 december 26. – Lars Ulrich, a Metallica dobosa
 december 29. – Breyer Zoltán, magyar színész († 2009)

Halálozások 
 január 23. – Józef Gosławski, lengyel szobrász- és éremművész (* 1908)
 január 29. – Robert Frost, négyszeres Pulitzer-díjas amerikai költő (* 1874)
 február 2. – Demel Aladár magyar ügyvéd, országgyűlési képviselő († 1887)
 február 5. – Barsi Ödön, magyar színész, író, rendező (* 1904)
 február 6. - Abd el-Krim, marokkói szabadságharcos és gyarmatosításellenes politikus (* 1882)
 február 10. – Milotay István, jobboldali politikus, Gömbös Gyula és Imrédy Béla támogatója (* 1883)
 február 11. – Sylvia Plath amerikai költő, író, novellista (* 1932)
 február 16. – Lajtha László, magyar zeneszerző, népzenekutató (* 1892)
 február 24. – Farkas Jenő, gépészmérnök, járműtervező (* 1881)
 március 22. – Székely Mihály operaénekes (* 1901)
 április 5. – Horváth Géza magyar katonatiszt, országgyűlési képviselő (* 1885)
 április 18. – Csoór Lajos magyar író, újságíró, lapszerkesztő, országgyűlési képviselő (* 1893)
 május 5. – Kármán Tódor, gépészmérnök, az aerodinamika és az űrkutatás kiemelkedő alakja (* 1881)
 május 7. – Baktay Ervin, festőművész, művészettörténész, orientalista, asztrológus, író, fordító (* 1890)
 május 19. – Jakabffy Elemér erdélyi magyar politikus, az Országos Magyar Párt 1922–1938 közötti alelnöke, publicista, az MTA tagja (* 1881)
 május 24. – Zádor István, festőművész, grafikus (* 1882)
 május 24. – Gulyás Pál, irodalomtörténész, könyvtáros (* 1881)
 június 2. – Hajós Henrik, úszó (* 1886)
 június 3. – XXIII. János pápa, a II. vatikáni zsinat összehívója (* 1881)
 június 16. – Prohászka Lajos a kultúrfilozófia és  a neveléstudomány művelője (* 1897)
 július 15. – Szélyes Lajos magyar állatorvos, egyetemi tanár (* 1885)
 augusztus 31. – Georges Braque, francia festőművész (* 1882)
 szeptember 4. – Robert Schuman, luxemburgi születésű német-francia politikus, az Európai Unió alapítóinak egyike (* 1886)
 szeptember 18. – Benedek Tibor, színész, konferanszié (* 1911)
 szeptember 20. – Martsekényi Imre építészmérnök, országgyűlési képviselő (* 1898)
 szeptember 28. – Sík Sándor, író, költő, tanár (* 1889)
 október 1. – William „Mac” Brazel, amerikai farmer, a roswelli ufószerencsétlenség állítólagos szemtanúja (* 1899)
 október 10. – Édith Piaf, francia énekesnő (* 1915)
 november 20. – Vaszary János magyar színész, színigazgató, rendező, színműíró (* 1899)
 november 22. – John F. Kennedy, az Egyesült Államok 35. elnöke (* 1917)
 november 22. – Aldous Huxley, angol származású amerikai biológus, író, a "Szép új világ / Brave New World" szerzője (* 1894)
 november 22. – Clive Staples Lewis,  huszadik századi angol író, irodalomtörténész, gondolkodó, teológiai művek írója (* 1898)
 november 24. – Lee Harvey Oswald,  John F. Kennedy amerikai elnök gyilkosa (* 1939)
 november 26. – Amelita Galli-Curci,  olasz származású amerikai opera-énekesnő (* 1882)
 december 2. – Sabu, indiai születésű amerikai színész (* 1924)
 december 23. – Klemm Antal nyelvész, finnugrista, a magyar és finnugor történeti mondattan kiváló tudósa, az MTA tagja (* 1883)

Megjegyzések

Jegyzetek

Források 
  
  

 
20. század